Nafarroako Parlamentuko Mahaiak, 2018ko ekainaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Bigarren Hezkuntzako eta Lanbide Heziketako oposiziogileen merezimenduen balorazioa egiteko batzordeetako kideak izendatzeko irizpideei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko ekainaren 11n

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hau aurkezten du, Hezkuntza Departamentuak idatziz erantzun dezan:

– Hezkuntza Departamentuak zer irizpide ezarri du Bigarren Hezkuntzako eta Lanbide Heziketako oposiziogileen merezimenduen balorazioa egiteko batzordeetako kideak hautatzeko?

Zehaztu kasu bakoitza.

Corellan, 2018ko ekainaren 7an

Foru parlamentaria: Alberto Catalán Higueras